KOMISSION PÄÄTÖS,

tehty 19 päivänä tammikuuta 1996,

jäsenvaltioiden oikeuttamisesta sallia poikkeuksia neuvoston direktiivin 77/93/ETY eräisiin säännöksiin T Osekin tasavallasta peräisin olevien muiden kuin istutettaviksi tarkoitettujen perunoiden osalta (96/113/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 95/66/EY (2), ja erityisesti sen 14 artiklan 1 kohdan,

ottaa huomioon Saksan esittämän pyynnön,

sekä katsoo, että

direktiivin 77/93/ETY säännösten mukaisesti T Osekin tasavallasta peräisin olevia muita kuin istutettaviksi tarkoitettuja perunoita ei periaatteessa saa tuoda yhteisöön yhteisössä tuntemattomien perunan tautien kulkeutumisen vaaran vuoksi,

T Osekin tasavallan antamat ja komission virkamiesten tähän maahan vuonna 1994 tekemän virallisen vierailun aikana kerätyt tiedot osoittivat olevan perusteltua uskoa, että T Osekin tasavallassa voidaan kasvattaa perunoita asianmukaisten terveysvaatimusten mukaisesti ja siten, että ei ole vaaraa eksoottisten perunan tautien kulkeutumisesta; T Osekin tasavallassa oli lisäksi otettu käyttöön perunantuotantoa koskevat asianmukaiset terveys- ja laatuvaatimukset; saamiensa tietojen perusteella komissio on päätöksellä 95/97/EY (3) antanut tietyille jäsenvaltioille oikeuden säätää T Osekin tasavallasta peräisin olevia muita kuin istutettaviksi tarkoitettuja perunoita koskevia poikkeuksia määritellyin edellytyksin kauden 1995 osalta,

teknisistä syistä yhteisöön ei ole tuotu perunoita päätöksen 95/97/EY mukaisesti,

olosuhteet, jotka tekevät oikeutuksen perustelluksi ovat edelleen olemassa, ja

tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

1. Jäsenvaltiot oikeutetaan 2 kohdassa määrätyin edellytyksin vahvistamaan direktiivin 77/93/ETY 4 artiklan 1 kohdasta poikkeuksia, jotka koskevat kyseisen direktiivin liitteessä III olevan A osan 12 kohdassa tarkoitettuja T Osekin tasavallasta peräisin olevia muita kuin istutettaviksi tarkoitettuja perunoita koskevia kieltoja.

2. Seuraavien erityisedellytysten on täytyttävä:

a) perunoiden on oltava muita kuin istutettaviksi tarkoitettuja perunoita;

b) niiden on oltava kasvatettu T Osekin tasavallan siemenperunan varmentamisjärjestelmän mukaisesti varmennetuista siemenperunoista tai jossakin jäsenvaltiossa varmennetuista siemenperunoista;

c) niiden on oltava käsitelty itämisen estämiseksi;

d) niiden on oltava kasvatettu alueilla, joiden tiedetään olevan vapaita Synchytrium endobioticum (Schilbersky) Percival -organismista (kaikki muut lajikkeet paitsi lajike 1, joka on tavallinen Euroopassa) ja joissa ei ole todettu Synchytrium endobioticum (Schilbersky) Percival -organismin oireita tuotantopaikalla tai sen välittömässä läheisyydessä asianmukaisen ajan jälkeen;

e) niiden on oltava kasvatettu alueilla, joilla Pseudomonas solanacearum (Smith) Smith -organismia ei ole todettu;

f) T Osekin tasavaltaan vietäessä ja T Osekin tasavallassa kaupan pidettyjen siemen- ja varastoperunoiden säännöllistä järjestelmällistä valvontaa on jatkettava tarkastamalla ja tutkimalla edustavia näytteitä tieteellisesti tunnustetuilla menetelmillä Clavibacter michiganensis (Smith) Davis et al. ssp. sepedonicus (Spieckermann et Kotthof) Davis et al.- ja Pseudomonas solanacearum (Smith) Smith -organismien sekä perunan sukkulamukulataudin toteamiseksi;

g) niiden on oltava käsitelty ainoastaan niitä varten varatuilla koneilla tai koneilla, jotka on asianmukaisesti desinfioitu jokaisen kerran jälkeen, kun niitä on käytetty muihin tarkoituksiin;

h) ne on pakattava joko uusiin pusseihin tai säkkeihin taikka säiliöihin, jotka on desinfioitu asianmukaisesti; jokaiseen pussiin tai säkkiin taikka säiliöön on kiinnitettävä virallinen nimilappu, jossa on oltava liitteessä määritellyt tiedot;

i) ennen vientiä perunat on puhdistettava maa-aineksista, lehdistä ja muista kasvijätteistä;

j) yhteisöön tarkoitettujen perunoiden mukana on oltava T Osekin tasavallassa direktiivin 77/93/ETY 7 artiklan mukaisesti tarkastuksen perusteella annettu kasvien terveystodistus, josta on käytävä erityisesti ilmi, että perunat ovat vapaat d ja f kohdassa mainituista haitallisista organismeista.

Todistuksessa on oltava kohdassa "Lisätietoja" maininta "tämä tavaralähetys täyttää päätöksessä 96/113/EY vahvistetut edellytykset";

k) perunat on tuotava yhteisöön tätä poikkeusta käyttävän jäsenvaltion osoittamien rajanylityspaikkojen kautta, jotka on nimetty tätä poikkeusta varten;

l) ennen yhteisöön tuontia maahantuojan on annettava tieto jokaisesta erästä riittävän ajoissa kyseisen jäsenvaltion edellä mainituille vastuullisille virallisille toimielimille ja mainittava

- tavaran laji,

- määrä,

- ilmoitettu maahantulopäivä ja varmistettu rajanylityspaikka.

Maahantuojalle on ilmoitettava virallisesti ennen maahantuontia a-m alakohdassa määrätyt edellytykset;

m) direktiivissä 77/93/ETY tarkoitettujen vastuullisten virallisten toimielinten on tehtävä kyseisen direktiivin 12 artiklan mukaisesti vaaditut tarkastukset. Sanotun kuitenkaan rajoittamatta edellä mainitun direktiivin 19 a artiklan 3 alakohdan toisen luetelmakohdan ensimmäisessä vaihtoehdossa tarkoitettua seurantaa, komissio määrittää missä määrin saman direktiivin 19 a artiklan 3 alakohdan toisen luetelmakohdan toisessa vaihtoehdossa tarkoitetut tarkastukset on sisällytettävä tarkastusohjelmaan kyseisen direktiivin 19 a artiklan 5 alakohdan c alakohdan mukaisesti;

n) tätä poikkeusta käyttävissä jäsenvaltioissa on varmistettava, silloin kun se on asianmukaista, yhteistyössä sen jäsenvaltion kanssa, jonka kautta perunat tuodaan, että jokaisesta 50 tonnin tavaralähetyksestä tai sen osasta otetaan vähintään kaksi 200 mukulan suuruista näytettä Pseudomonas solanacearum -organismin virallista tutkimista varten Euroopan ja Välimeren kasvinsuojelujärjestön (EPPO) (4) Pseudomonas solanacearum -organismille laaditun karanteenimenettelyn N:o 26 mukaisesti tai jonkin muun direktiivin 77/93/ETY 16 a artiklan mukaisesti hyväksytyn menettelyn mukaisesti, ja Clavibacter michiganensis ssp. sepedonicus -organismin virallista tutkimista varten yhteisön Clavibacter michiganensis ssp. sepedonicus -organismin havaitsemiseksi ja määrittämiseksi vahvistaman menetelmän mukaisesti; epäilyttävissä tapauksissa erät on pidettävä erillään virallisessa valvonnassa ja niitä ei saa pitää kaupan tai käyttää ennen kuin vahvistetaan, että Clavibacter michiganensis ssp. sepedonicus- tai Pseudomonas solanacearum -organismia ei ole epäilty esiintyvän tai sitä ei ole havaittu kyseisissä tutkimuksissa.

2 artikla

Jäsenvaltioiden on ilmoitettava muille jäsenvaltioille ja komissiolle, jos tätä oikeutta käytetään. Niiden on annettava komissiolle ja muille jäsenvaltioille ennen 1 päivää syyskuuta 1996 tieto tämän päätöksen mukaisesti maahantuoduista määristä ja tarkka tekninen selvitys 1 artiklan 2 kohdan n alakohdassa tarkoitetusta virallisesta tutkimuksesta; komissiolle on toimitettava jäljennös jokaisesta kasvien terveystodistuksesta.

3 artikla

1. Edellä 1 artiklassa annettu oikeus on voimassa 15 päivästä tammikuuta 1996 30 päivään kesäkuuta 1996.

2. Oikeus peruutetaan, jos todetaan, että 1 artiklan 2 kohdassa vahvistetut edellytykset ovat riittämättömät estämään haitallisten organismien kulkeutuminen tai että niitä ei ole noudatettu.

4 artikla

Tämä päätös on osoitettu kaikille jäsenvaltioille.

Tehty Brysselissä 19 päivänä tammikuuta 1996.

Komission puolesta

Franz FISCHLER

Komission jäsen

(1) EYVL N:o L 26, 31.1.1977, s. 20

(2) EYVL N:o L 308, 21.12.1995, s. 77

(3) EYVL N:o L 75, 4.4.1995, s. 25

(4) OEPP/EPPO-tiedote, 20, 255-262 (1990)

LIITE I

Etiketissä vaadittavat tiedot (1 artiklan 2 kohdan h alakohdassa tarkoitetut tiedot)

1. Etiketin antavan viranomaisen nimi.

2. Viejien järjestön nimi, jos tiedossa.

3. Merkintä "T Osekkiläisiä ruokaperunoita".

4. Lajike.

5. Tuotantopaikka (sen alueellisen kasvinsuojeluviraston nimi, jossa paikka sijaitsee, olisi mainittava).

6. Koko.

7. Ilmoitettu nettopaino.

8. Merkintä "EY:n vuoden 1996 vaatimusten mukainen".

9. T Osekin tasavallan kasvinsuojeluviranomaisen puolesta painettu tai leimattu merkki.